***На вниманието на гражданите, които желаят да си поставят*вариантната ваксина срещу COVID-19 - Comirnaty Omicron XBB.1.5.**

Уведомяваме ви, че **вариантната ваксина срещу COVID-19 - Comirnaty Omicron XBB.1.5**. ***за лица над 12 години*** вече е налична в страната и РЗИ - ВРАЦА.

**От 27.09.2023 г.** всеки желаещ може да се ваксинира в разкритите имунизационни пунктове в област Враца.

С оглед на нарастване броя на заболелите от COVID-19, предстоящия есенно-зимен сезон (2023/2024) и очакваното повишаване на заболяемостта и смъртността от остри респираторни заболявания, в т.ч. грип, които допълнително биха утежнили протичането на коронавирусна инфекция при лица в риск и довели до натоварване на здравната система, Националният експертен съвет по имунизации **препоръчва** имунизация срещу SARS-CoV-2 през следващите месеци за:

•лица на възраст на и над 60 години;  
• лица с хронични заболявания (напр. диабет, сърдечни заболявания, белодробни заболявания и др.), независимо от възрастта;  
• имунокомпрометирани лица (напр. лица с HIV, трансплантирани и др.), вкл. имунокомпрометирани деца на и над 6 месеца;  
• бременни жени;  
• медицински персонал;  
• потребители и персонал на социални институции.

Имунизацията следва да се извърши с вариантна ваксина, насочена към подвариант XBB.1.5 за осигуряване на защита срещу настоящите доминиращи и нововъзникващи щамове.  
Вариантна ваксина срещу COVID-19 може да получи и всяко друго лице, изявило желание да бъде ваксинирано, което не попада в посочените групи.  
Вариантна ваксина срещу COVID-19 **може да се приложи на всички лица, съобразно възрастта, вкл. и на преболедували от COVID-19, или на лица с предхождаща имунизация срещу COVID-19**.

**Грипна ваксина може да бъде поставена едновременно с ваксина срещу COVID-19.**

***ВАКСИНИРАЙТЕ СЕ!***  
***ПРЕДОТВРАТЕТЕ ТЕЖКИТЕ УСЛОЖНЕНИЯ СЛЕД ГРИП И COVID-19!  
НАШЕТО ЗДРАВЕ Е В НАШИТЕ РЪЦЕ!***